6 mai 2011
Diɲɛ fan bɛɛ n’a ka laadalakow, kokɔrɔw ani taabolow don. Lala, dɔw tɛna da ni na, nka an ka togodaw la, si hakɛw dɔw la, demisɛnw bɛ tilen basaminɛ na walasa ka naji duman kɛ.
Demisɛnw bɛ tile bɛɛ kɛ yaala la ka basaw minɛ. N’u sera ka caman minɛ, u b’u kan tigɛ, o ye seli daminɛnen ye. U kelen kelen natɔ bɛ na ni nafɛn dɔw ye, u ye min minɛ u mɔmusow fɛ. U bɛ fara ɲɔgɔn kan yɔrɔ dɔ la, k’u ka naji duman kɛ k’a dun. U tɛ mɔgɔ si wele, bawo u yɛrɛ b’a dɔn ko ali ni mɔgɔkɔrɔbw t’u kɔrɔfɔ basa faa la, mɔgɔ tɛna sɔn k’ dɛmɛ a dunni na.
N tɛ ɲɛ bɛrɛ dɔn o yɔrɔ la, n’o tɛ, mɔgɔkɔrɔba caman y’a jira ko basa dunni bɛ demisɛn tanga bana caman ma. A b’i n’a fɔ basa sogo jatelen bɛ ka kɛ deminsɛn bana caman fur aye.
N kɛlen ka nin demisɛnni ninnu ɲininka, n ka taama senfɛ Mali togodaw la, u ko n ma k’u bɛ na naji duman kɛ ni nin basa ninnu ye wula fɛ.
Posted in Bamanankan |
Leave a Comment »
10 avril 2011
Ni ɲɛtigɛw banna, togodalademisɛnw bɛ taa u senna taama, ka fɛn ɲini walasa ka sɔmiɲɛ latigɛ ka ɲɛ musakako la du kɔnɔ. O waati la dugubaw kɔnɔ, demisɛnw tɛ baara bɔ baara la, u bɛ baara bɛɛ kɛ, walasa u ka wari sɔrɔ u wɔsi la ani danbe kɔnɔ.
O de kama, kamalennin ninnu dɔw bɛ taa u sigi Bamakɔ dɔgɔfiyɛbada la ka mɔbiliw kɔnɔ, mɔbili minnu bɛ na ni duguba ni togodalamuso jagokɛlaw ka minɛnw ye, n’olu bɛ na nafɛnw ni fɛn wɛrɛw feere sugu la.
Mɔbiliw se waati ye lajɛlifɛnba ye o la ye kamalennin ninnu cɛ. U bɛ boli ka mɔbili kunbɛn walasa ka minɛn dɔw sɔrɔ k’olu jigin k’o sara minɛ k’o bila u jufa la. Lajɛlifɛn sɛbɛkoma don k’a sababu kɛ, u kelenna bɛɛ, k’u miiri dalen to min b’u kɔ so kan, bɛɛ bɛ fɛ ka wari caman sɔrɔ ka taa so danbe kɔnɔ. Yanni mɔbili ka jɔ, bɛɛ b’i dulonyɔrɔ ɲini mɔbili la, ka bɔrɔ dɔ, tasa dɔ walima segin falen dɔ sɔrɔ k’o jigin, n’o tigi b’u sara minɛn selen kɔ a seyɔrɔ la.
Nin baara in bɛ jagokɛlamuso ninnu dɛmɛ kosɛbɛ bawo n’o tɛ, a ka gɛlɛn dɔw ka se ka taa n’u ka minɛnw ye u sigiyɔrɔ la.
Posted in Bamanankan |
Leave a Comment »
smo_Latn bam_Latn bam_Latn bam_Latn bam_Latn eng_Latn eng_Latn hat_Latn bam_Latn bam_Latn bam_Latn bam_Latn eng_Latn eng_Latn